### 11.    Infrastruktur på havnearealet - [adresse]

**Åbent**

Sagsnr.: 326-2015-4079        J.nr.: 08.03.00            Dokumentnr.:
326-2016-83422

**Sagstype**

Beslutning.

**Resume og sagens baggrund**

I forbindelse med etablering af den Bynære Havnepark er der
netop igangsat arbejdet for at sikre en opstarts infrastruktur på arealet. Den
politiske styregruppe for den Bynære Havnepark har på møderne hhv. den 27.
januar og 24. februar 2016 besluttet, at siloarealet klargøres til brug for
borgenes midlertidige aktiviteter. Der ønskes en stillingtagen til status for
arbejdet og prioriteringen af de afsatte anlægsbevillinger.

**Indstillinger**

Direktøren indstiller, at det beskrevne arbejde for
etablering af infrastruktur på havnearealet samt prioritering af
anlægsbevillingen godkendes

**Behandling**

Økonomiudvalget, Kommunalbestyrelsen.

**Sagsfremstilling**

Der er igangsat arbejde med at klargøre
"siloarealet" til brug for de kommende rekreative/kulturelle
borgerdrevne aktiviteter. I den forbindelse etableres der elektricitet til
området, hvor der opstilles 3 elstandere, som brugerne kan booke. Elstanderne
er en videreførelse af systemet, som allerede eksisterer på
"Fiskerihavnen". I forlængelse af dette arbejde er det aftalt, at der
udlægges "slotsgrus" på arealet, hvor siloen stod, og området
afgrænses af hhv. sten og plantekasser, som leveres af produktionsskolen. Der
er igangsat et samarbejde med byens skoler for at søge muligheden for, at
skoleklasserne kan plante og dekorere kasserne.

Ovenstående arbejde forventes klar i uge 15 2016. Der er
vedlagt kortbilag (bilag 1), som illustrerer den foreløbige arealdisponering af
siloarealet.

Der blev frigivet 750.000 kr. i 2015 jf. budgetaftalen for
2015-2018, og der er anmodet om at frigive 7500.000 kr. i 2016. Der overføres
100.000 fra anlægsbevillingen fra 2015.

Indeholdt i budgettet for 2015 er arbejdet for etablering af
elektricitet på arealet, hvor der er afsat 100.000 kr. til dette arbejde.

Der forventes et budget for 2016 på 850.000 kr.

Etablering af slotsgrus og afgrænsning af området vil koste
ca. 100.000 kr. og tages fra anlægsbevillingen i 2016.

Den politiske styregruppe for den Bynære Havnepark har på
mødet den 24. februar 2016 besluttet, at der arbejdes for at etablere en
storskærm på arealet. Dette arbejde sker i tæt samspil med arbejdet omkring
etablering af pyloner til hovedindfaldsvejene i kommunen. En storskærmløsning
koster ca. 550.000 kr., og der undersøges muligheder for en delvis ekstern finansiering,
således at der skal anvendes ca. 300.000 fra budgettet.

Det kan oplyses, at de resterende 450.000 kr. ønskes anvendt
til at understøtte de borgerdrevne midlertidige aktiviteter, som udspringer af
den samskabende proces med de 8 dialoggrupper.

**Økonomiske konsekvenser**

Ingen økonomiske konsekvenser, der forudsættes dog ekstern
finansiering i størrelsesordenen 250.000 kr.

**Økonomiudvalgets møde den 16.
marts 2016:**

Anbefales.

**Bilag**

|  |  |
| --- | --- |
| Bilag 1 - Foreløbig arealdisponering | 326-2016-91128 |